Digitalna tehnologija mijenja politički milje
„Internet je disidentima dao moć bez presedana u ljudskoj istoriji, bukvalno im je omogućio da govore milionima ljudi širom svijeta."
Informiranje o javnim dogadjanjima na Facebook-u, Twitteru i drugim web stranicama je postalo svakodnevnica, i u slučajevima protestiranja u autoritarnim državama, može izazvati simpatije i podršku medjunarodne javnosti. Informiranje o javnim dogadjanjima na Facebook-u, Twitteru i drugim web stranicama je postalo svakodnevnica, i u slučajevima protestiranja u autoritarnim državama, može izazvati simpatije i podršku medjunarodne javnosti. Na nedavnoj konferenciji u Dallasu, u američkoj saveznoj državi Texas, upravo se razgovaralo o moći Interneta i novim izazovima koji sa tim u vezi stoje pred novinarima i blogerima. Moć interneta i priručnih digitalnih naprava se prošle godine mogla vidjeti u Iranu, i ranije tokom protesta u zemljama Latinske Amerike i drugdje u svijetu. Disidenti blogeri uključeni u neke od protesta nedavno su se susreli sa ekspertima Interneta i sadašnjim američkim zvaničnicima u novom centru i institutu koji nosi ime bivšeg američkog predsjednika George Busha. Gospodin Bush je otvorio konferenciju, održanu u sjedištu centra na Južnom Metodističkom Univerzitetu. Cyber-disidentima su se pridružila i dvojica blogera, koji fizički nisu bili tu, jer je njihov let otkazan, ali su učestvovali preko internet stranice Skype. Blogger Oleg Kozlovsky je opisao rastući pokret disidenata u Rusiji koji svoja mišljenja iznose na Internetu, uprkos prijetnji mogućeg hapšenja: "Ukoliko uhapse jednog, deset novih blogera postaju disidenti..." "Nije riječ o jednoj osobi koju bi bilo lako pratiti...", kaže bloger iz Kine, Isaac Mao objašnjavajući da cenzori u njegovoj zemlji ne mogu progoniti sve brojnije glasove disidenata. Istraživač sa Harvard Univerziteta, Ethan Zuckerman kaže da cenzori u Kini agresivno blokiraju web stranice: "Medjutim, ono što je moćnije od toga i znatno opasnije na odredjeni način, je podsticanje razvoja alternativne platforme." Naime, korisnici Interneta u Kini mogu nesmetano pristupiti od vlade favoriziranoj stranici za pretraživanje Baidu.com. I dok Kina blokira video sa Youtube, pribavlja korisnicima alternativnu stranicu bez političkih sadržaja Youku.com. Robert Guerra iz Freedom House-a kaže da je iranska vlada, tokom protesta, ograničila propusnu moć, bandwidht, kako bi usporila slanje videa preko interneta: "Nakon izbora prošlog juna, takodjer, smo primjetili da su postali tehnički sofisticiraniji, tako da direktno mogu nadgledati i represivno djelovati. Ljudi koji poruke stavljaju online, ili ih šalju mobilnim telefonima mogu biti otkriveni za nekoliko sati i pritvoreni." Blogger iz Sirije, Ahed Al Hendi je proveo mjesec dana u zatvoru zbog postavljanja na internetu. On sada živi u Sjedinjenim Državama, u saveznoj državi Maryland, i podržava demokratske aktiviste. On kaže da su bloggeri u Siriji još uvijek izloženi progonima: "Prije dolaska u Ameriku, čuo sam vijest o hapšenju srednjoškolske djevojke, kojoj je 19 godina. I umjesto u školi ona je sada u zatvoru. Na desetine blogera još uvijek su u zatvorima u Siriji, izloženi lošem odnosu, zlostavljanjima, i nemaju pristup svojim advokatima." Aktivista iz Venecuele, Rodrigo Diamanti piše kritičke bloggove o venecuelanskom predsjedniku Hugi Chavezu. Diamanti je sa drugim aktivistima osnovao grupu nazvanu Un Mundo sin Mordaza - Svijet bez cenzure. "Mi smo se organizovali i imamo predstavnike u više od 20 zemalja svijeta. Svi mi pišemo o značaju slobode govora kao fundamentalnom pravu. Mi shvatamo, ako jednom izgubimo to pravo, da ćemo početi gubiti i druga ljudska prava", kaže Diamnati. Aktivista iz Kolumbije, Oscar Morales Guevara kaže da mu je iskustvo u organiziranju marša miliona kroz Facebook promjenilo život: "Kada smo to uradili i vidjeli kolika je moć naroda da nešto organizira, odlučili smo nastaviti napore i pokušati iznositi svoje mišljenje." Digitalna tehnologija je promjenila politički milje kaže direktor grupe CyberDissidents.org, David Keyes: "Interent je demokratama disidentima dao moć koja je bez presedana u ljudskoj istoriji, bukvalno im je omogućio da sa par otkucaja govore milionima ljudi širom svijeta. U isto vrijeme moglo bi biti štetnih posljedica prevelikog oslanjanja na tehnologiju." Uprkos velikoj moći Interneta, neki su na konferenciji insistirali da su kontakti licem u lice i aktivnosti u stvarnom životu i dalje potrebni da bi doveli do političkih promjena.